tomron87/hebrew-wikipedia-sentences-corpus huggingface dataset:
במהלך המאה ה-15 הטשטש מקור ה"חופשיות" של העיר וההבדל בין "עיר קיסרית" ל"עיר חופשית", תוך יצירת המונח "עיר קיסרית וחופשית" (Freie und Reichsstädte).
במהלך ימי הקיסרות זכו ערים במעמד זה ולעיתים איבדו אותו לטובת הכללת העיר בנסיכות.
בשנת 1489 הותר לערים החופשיות לשלוח נציגות לדיאט, אך הצבעתן נחשבה למייעצת בלבד (votum consultativum).
לאחר שלום וסטפאליה (1648) זכו נציגי הערים במעמד מלא בדיאט (votum decisivum), אף שלא פעלו בעצה אחת, אלא בקואליציות עם נציגים אחרים של מעמדות האצולה בעלת האדמות והכמורה.
עיר שוק או זכויות שוק הוא מונח משפטי שמקורו בימי הביניים באירופה, אשר הוענק למקומות יישוב בעלי הזכות לארח ולקיים שוק.
ערי השוק היו נבדלות ממקומות יישוב אחרים כמו כפר או עיר בכך שמקום יישוב שהוכר כעיר שוק המשיך להחזיק בתואר ובזכויות הנלוות אליו גם אם בתחומו לא מתקיים שוק בפועל.
בדרך כלל לערים אלו היה מקום קבוע עבור שוק או מבני שוק.
משמעות ההכרזה על יישוב כעיר שוק קשור בעיקר בהיבט החוקי של המסחר המתקיים בו, ואשר בא לידי ביטוי בעיקר בהטבות כלכליות המוענקות לתושביו כמו למשל מונופול על מכירת מוצר מסוים.
ערי שוק שימשו כנקודת מסחר ואספקה של חומרי גלם ומוצרים מוגמרים לכל האזור בסביבתן.
ערי שוק היו ממוקמות בדרך כלל באזורים המיושבים בדלילות שבהם הערים הגדולות היו מרוחקות מדי לתנועה עבור הכפריים שוכני האזור.
במאות ה-13 וה-14 שכנו ערי השוק בדרך כלל בקרבת טירות או מבצרים אשר שימשו להן כמקור הגנה מפני מעשי אלימות, ואפשרו את התנהלותו של מסחר חופשי והוגן, ובתמורה שימשו כמקור אספקה זמין גם לאנשי הטירה.
במספר יישובים השתמרה גם בשמם המודרני המורשת ההיסטורית שלהם כעיר שוק כגון: שוק דרייטון ושוק הרבורו (Market Drayton, Market Harborough) באנגליה, צ'יפינג נורטון וצ'יפינג סודברי (Chipping Norton Chipping Sodbury), גם הם באנגליה, כאשר Chipping מבוסס על הפועל הסקסוני "לקנות".
בגרמניה ניתן למצוא את העיירות מארקט ברלוצהיים ומארקט-ברגל (Markt Berolzheim, Marktbergel) שהמילה שוק היא חלק משמן.
המילה "שוק, יריד" ממוצא סלאבי trg נכנסה לשמות ערים כמו טרגובישטה בבולגריה וברומניה, טרגו מורש, טרגו ניאמץ - ברומניה, או טורקו בפינלנד.
ערי שוק היו נפוצות במתארי פעילות שונים בכל רחבי העולם, ובארצות העולם השלישי מתקיימות במתכונת דומה גם כיום בהשפעת קשיי הנגישות והתחבורה באזורים מרוחקים.
עיר רֹאשָׁה היא עיר הגדולה במידה ניכרת מכל יתר הערים באותה מדינה.
היא משמשת לרוב כבירת המדינה, אולם לא תמיד.
חלק ניכר מן האוכלוסייה העירונית במדינה מתגורר בה, מספר תושביה כפול לפחות מזה המתגורר בעיר השנייה בגודלה במדינה, והיא מרכזת חלק משמעותי מן הפעילות הכלכלית.
התופעה של עיר ראשה אופיינית בעיקר למדינות המתפתחות בעולם.
תהליך של גידול בשיעור התושבים העירוניים ביחס לשיעורם של התושבים הכפריים בכלל האוכלוסייה.
בתהליך זה מספר הערים גדל, ואוכלוסייתן גדלה אף היא.
בגלל קצב העיור המואץ בתקופה המודרנית והשפעתו על אוכלוסיית העולם – הוא מכונה גם "מהפכת העיור".
תהליך שבו מהגרת אוכלוסייה אל הערים ומתאפיין במעבר מהתעסוקה החקלאית של התושבים לעיסוקים בתעשייה ובשירותים, ונובע מהשפעת התיעוש הגובר במדינות, ומן ההיצע המגוון של הערים במקומות תעסוקה בהשוואה לכפר.
העיור במדינה מתבטא בכך, ששיעור הגידול השנתי של האוכלוסייה ביישובים עירוניים עולה על זה שביישובים הכפריים.
תפרוסת היישובים במדינה או באזור הנערכת בהתאם לגודלם ולתפקודם הכלכלי והחברתי על רקע המרחקים הגאוגרפיים שביניהם, מדרג אופטימלי הוא מערך יישובי, שבו קיימת עיר גדולה ומרכזית, ומתחתיה במדרג נמצאות ערים בינוניות, קטנות, עיירות, כפרים וחוות.
בכל מדינה קיימות ערים בגדלים שונים – מערי ענק ועד ליישובים עירוניים קטנים.
היחס בין מספר הערים לבין גודלן הוא יחס הפוך: מספרן של הערים הקטנות גדול, וככל שהערים גדולות יותר – מספרן קטן.
כאשר מדרגים את היישובים העירוניים במדינה לפי גודלם ובוחנים את היחסים ביניהם, מתקבל המדרג העירוני של המדינה.
בדרך כלל ככל שמדינה מפותחת יותר, ותהליך העיור שעברה ארוך יותר – המדרג העירוני שלה מפותח יותר, ויש בה ערים ברוב סדרי הגודל: ערים גדולות, בינוניות וקטנות.
חוקרים רבים ניסו למצוא חוקיות במדרג העירוני של מדינות העולם, ובעזרתה להגדיר את ההבדלים במבנה המדרג העירוני בין מדינות שונות ואת הגורמים להבדלים.
ניתן להבחין בין מדרג עירוני מפותח ואו נורמלי לבין מדרג של עיר ראשה:
במדינות המתפתחות הוא הריכוז העצום של אוכלוסייה בעיר אחת ההופכת להיות "עיר ראשה" שלרוב היא עיר הבירה.
הערים הגדולות באותן מדינות בולטות בממדיהן העצומים ולכן מתפתחים אזורים ענקיים המונים מיליוני תושבים.
לעומת זה במדינות המפותחות קיים לעיתים קרובות דגם של "מדרג עירוני נורמלי" כאשר העיר השנייה בגודלה מונה כמחצית מתושבי העיר הגדולה ביותר, העיר השלישית בגודלה מונה כשליש מתושבי העיר הגדולה וכך הלאה.
קיימות גם מדינות מפותחות שנוצר בהן מדרג של עיר ראשה.
כאלה הן למשל בודפשט בהונגריה, וינה באוסטריה, קופנהגן בדנמרק ופריז בצרפת.
בחלק ממקרים אלו הגיעה העיר למעמד של עיר ראשה ברמה הלאומית לאחר פיצולה למספר מדינות של מדינה רב-לאומית שכללה מספר ערים גדולות יחסית, שכל אחת הייתה עיר ראשה ברמה האזורית.
כך אירע למשל לוינה, בודפשט וליובליאנה.
מדרג של עיר ראשה מאופיין בעיר אחת הגדולה באופן משמעותי מהערים המדורגות אחריה.
בדרך כלל מדרג כזה יהיה משולב גם במדרג המכונה "מדרג חסר" משמעות המדרג החסר היא מחסור בערים מסדר גודל בינוני או מיעוט בולט בערים כאלו.
כדי לזהות אם המדרג העירוני של מדינה מסוימת הוא מדרג של עיר ראשה צריך לבדוק את סדרי הגודל של מספר התושבים במדינה ומספר התושבים בערים הגדולות במדינה.
העיר גדולה לפחות פי שניים ממספר תושבי העיר השנייה בגודלה.
העיר גדולה ממניינם של ארבע הערים הבאות אחריה.
בעיר גרים יותר משליש מתושבי המדינה.
בדרך כלל מדרג של עיר ראשה מאפיין מדינות פחות מתפתחות שבהן לא התפתחו ערים תעשייתיות משמעותיות ברחבי המדינה.
חלק גדול מערי הראשה הן שילוב של ערי נמל וערי בירה, דבר המעצים את חשיבותן הכלכלית ומושך מהגרים מכל רחבי המדינה.
הסיבות להיווצרות דגם "עיר ראשה"
הסיבות לגידולן העצום של ערי העולם המתפתח הן:
גלי הגירה גדולים של אוכלוסייה העוזבת את הכפרים ועוברת לעיר הגדולה.
העוני בכפרים וכן רמת שירותי החינוך, הבריאות והתשתיות הנמוכה גורמת לרבים מתושבי הכפרים לעזוב את הכפר כדי לשפר, ולו במעט, את רמת חייהם העלובה.
בעולם המתפתח קיים פער חברתי וכלכלי עצום בין אזור הגלעין (העיר הגדולה) לאזורי השוליים (הכפרים שבפריפריה), לטובת אזור הגלעין.
בקרב האוכלוסייה הכפרית המהגרת לעיר קיים שיעור ילודה גבוה מאוד.
גם אוכלוסיית העיר הגדולה היא בעלת שיעור ילודה גבוה יותר מאשר בעולם המפותח, ותופעה זו מגדילה מאוד את העיר, ההופכת במהרה לעיר ראשה.
ירידה דרסטית בשיעורי התמותה עקב שיפור הרפואה בעידן המודרני מגבירה גם היא את שיעור הריבוי הטבעי ושיעור צמיחת האוכלוסייה העירונית.
הפער ברמת החיים ובשכר העבודה בין העיר לכפרים מעודד הגירה רבת ממדים לעיר הבירה.
רמת האבטלה הגבוהה בכפרים גבוהה וכן גם בעיר, אך למרות זאת העיר מהווה מוקד משיכה למובטלי הכפרים.
מקורות התעסוקה בעיר מגוונים יותר.
בעיר ישנם מפעלי תעשייה, דבר שאין בכפרים.
מערכת החינוך בעיר טובה מזו המצויה בכפרים.
מוסדות לחינוך גבוה קיימים רק בעיר.
מערכות התשתית בכפרים (דרכים, חשמל, מים נקיים, שרותי בריאות) הן ברמה ירודה ולכן הן מהוות גורם הדוחף את האוכלוסייה הכפרית לעיר.
בכפר ישנן מעט מאוד הזדמנויות חברתיות וכלכליות ביחס לעיר.
הסיבות להיווצרות דגם עיר ראשה רבות, ניתן גם להתייחס להגדרתו של החוקר ג'ורג ציפף, שמצא כי במדינות רבות בעולם היישובים העירוניים מאורגנים במדרג עירוני המתאים למה שהוא כינה "חוק סדרי הגודל".
המודל של ציפף קובע, שבמדינות מפותחות שעברו תהליך עיור ארוך, קיים יחס קבוע בין גודל העיר לבין מיקומה במדרג העירוני: העיר השנייה בגודלה במדינה תהיה בעלת מחצית מאוכלוסיית העיר הראשית, העיר השלישית תהיה בעלת שליש מאוכלוסיית העיר הראשית, ברביעית יימצא רבע מאוכלוסיית העיר הראשית – וכן הלאה.
יש מדינות שבהן שתי ערים מובילות, לדוגמה: ריו דה ז'ניירו וסאו פאולו בברזיל.
מדרג עירוני הפועל על פי "חוק סדרי הגודל" נחשב למדרג מאוזן, שהתפתח בתהליך עיור ממושך.
במשך הזמן התפתחו בו ערים בסדרי גודל מגוונים, והעיר הגדולה במדינה אינה תופסת מקום מרכזי עד כדי שיתוק של כל הפעילות הכלכלית, החברתית, הפוליטית והתרבותית בשאר ערי המדינה.
מדרג עירוני מאוזן מצוי במדינות מפותחות, והמדרג העירוני של גרמניה הוא דוגמה טובה למדרג כזה.
בעיר הראשה ובערים גדולות אחרות בעולם המתפתח מתרכז רוב הייצור התעשייתי (תעשיות מזון, טקסטיל, טבק, משקאות).
תעשיות כאלה התפתחו גם בערי הנמל ותפקידן היה ליצור מוצרים מחליפי ייבוא.
באמריקה הדרומית ובמדינות אחרות קיימים בערים סניפים של חברות רב לאומיות המייצרות מכוניות ומוצרי חשמל (בעיקר הרכבה של מוצרים אלו) בגלל כוח האדם הזול יותר מזה שבמדינות המפותחות.
ישנן ערים שנוסדו באזורי מיכרות (בעיקר בתוך המדינה) המבוססות על חומרי גלם מקומיים (תעשיות נחושת, ברזל, פלדה).
בחלק מהמדינות המתפתחות ישנם מפעלי תעשייה המבוססים על טכנולוגיות מיובאות שהן עתירות הון ומעסיקות מעט מאת עובדים, דבר המגביר את האבטלה בערים.
בגלל עודף עובדים בתעשייה, גדל מאוד מגזר השירותים (המגזר השלישוני) בערים הגדולות והוא אף משתווה לזה שבערי העולם המפותח (אך שונה ברמתו) וכולל עובדים בלתי מיומנים (שוערים, שליחים, עובדי ניקיון וכדומה).
הממשל והשלטון הם הספק הראשי לעבודה במגזר השירותים ולכן צומחת ביורוקרטיה רבה הגורמת ל"אבטלה סמויה".
מקורות תעסוקה נוספים בערי העולם השלישי הם: אחזקת תשתיות, בנקים, משרדים, אוניברסיטאות, בתי ספר, בתי חולים ועוד, המהווים כוח משיכה עירוני לצוותים מקצועיים.
כמו כן קיים בערים העיסוק במסחר.
ענף כלכלי גדול מאוד בערי העולם המתפתח הוא הענף הבלתי פורמלי הכולל את "כלכלת הבזאר" הכולל תעסוקות שונות כגון: מצחצחי נעליים, בעלי דוכני מזון ברחוב, זנות, נגני רחוב ועוד.
האוכלוסייה המתפרנסת מכלכלת הבזאר אינה מקבלת משכורת קבועה ואין לה שום תנאים סוציאליים.
למרות זאת הממשלות מעודדות את המגזר הבלתי פורמלי כדי למנוע אבטלה.
התהליך הממושך של הגירת כפריים רבים ובלתי מיומנים לעיר מרחיבה ומגדילה את המגזר הבלתי פורמלי.
וינה, בירת אוסטריה, היא עיר ראשה שכן במטרופולין וינה מתגוררים קרוב ל-3.2 מיליון תושבים (2009), שהם קרוב לשליש מאוכלוסיית המדינה כולה.
בעוד שבגראץ, העיר השנייה בגודלה במדינה, מתגוררים רק כ-250 אלף תושבים.
תל אביב-יפו - במטרופולין גוש דן מתגוררים 4 מיליון תושבים, שהם קרוב למחצית מאוכלוסיית ישראל.
כמו כן, אף על פי שמוסדות הממשל בישראל נמצאים בירושלים, תל אביב-יפו מהווה את מרכז הכלכלה, התרבות, התקשורת והאמנות של ישראל, ולכן היא עיר ראשה.
בנגקוק, בירת תאילנד, שבשנת 2010 הייתה אוכלוסייתה גדולה פי 40 מאוכלוסיית העיר נונתבורי, העיר השנייה בגודלה במדינה (שאף היא בעצם פרוור של בנגקוק).
מדרג ראשות מתאים לרוב למדרג עירוני חסר ולא מאוזן, הנקשר לרמת עיור נמוכה, ואכן מוצאים אותו ברבות מהמדינות הפחות מפותחות בעולם.
מקסיקו סיטי – חיים בה כ-20 מיליון תושבים, בעוד שבעיר השנייה בגודלה, גוודלחרה, ישנם שלושה מיליון תושבים.
העיר היא דוגמה לצמיחה מהירה של ערי ראשה במדינות המתפתחות: העיר נבנתה על ידי הכובשים הספרדים על חורבות בירת האימפריה האצטקית.
העיר גדלה כתוצאה מהגירה מן הכפרים, אך כיום היא גדלה עקב ריבוי טבעי גבוה.
למרות ירידה במספר המהגרים, העיר ממשיכה לגדול.
רוב המהגרים הם צעירים המגיעים ממחוזות הסמוכים לעיר ושולחים כספים לבני משפחותיהם בעיר.
שיעורי אבטלה גבוהים מאפיינים את העיר.
רבים מועסקים במגזר בלתי פורמלי.
לימה, בירת פרו, היא עיר ראשה שכן במטרופולין לימה מתגוררים קרוב ל-9,241,961 תושבים (2006).
בעוד שבארקיפה, העיר השנייה בגודלה במדינה, מתגוררים רק כ-1,287,205 תושבים (2015).
כמחצית מתושבי העיר מתגוררת במשכנות עוני ובשיכונים ציבוריים צפופים.
שכונות העוני מורכבות משלושה טיפוסים: מגורים בלתי חוקיים, שכונות פלישה ו"ערים אבודות" – שכונות צריפים.
בבתים רבים אין מים זורמים, ביוב או מקלחות.
במהלך ההיסטוריה התרחשו בערים שינויים ניכרים בתפקודן, בבסיס הכלכלי שלהן, בגודל אוכלוסייתן, במבנה שלהן ובאורח החיים הנהוג בהן.
בשנת 1800 חיו רק 3% מתושבי העולם בכ-750 מרכזים עירוניים בני 5,000 נפש ויותר, והיו רק 45 ערים בנות 100 אלף נפש ויותר.
המרכזים העירוניים הרבים ביותר נמצאו באסיה, והעיר טוקיו הייתה העיר הגדולה בעולם.
באותה עת הייתה לונדון העיר המאוכלסת ביותר באירופה, ובה פחות ממיליון נפש, ובפריז התגוררו רק כחצי מיליון נפש.
בעולם כולו היו אז לא יותר מ-13 ערים בנות יותר ממיליון נפש.
הבדל מרכזי בין הערים בימינו לבין הערים התעשייתיות שקדמו להן הוא היעלמות התעשייה מן הנוף העירוני ברבות מן הערים – ובעיקר מן הערים שבמדינות המפותחות.
בעקבות השינויים במגזרי התעסוקה מרבית תושבי הערים בעולם עוסקים בענפי השירותים לסוגיהם.
גם בערים במדינות הפחות מפותחות, שכלכלתן עדיין מבוססת על התעשייה, רוב התושבים מועסקים בענפי השירותים, וככל שהעיר מפותחת יותר – עוד תושבים עוברים מהמגזר השלישוני של השירותים, אל המגזר הרביעוני והחמישוני.
על כן אחד הכינויים לעיר בת זמננו הוא "העיר הפוסט תעשייתית" ובעברית: "העיר הבתר תעשייתית".
התהליך הדרמטי ביותר המאפיין את הערים בימינו הוא התפשטותן במרחב בתהליך הנקרא "זחילה עירונית".
בתהליך זה היישובים הכפריים סביב מוקדים עירוניים גדולים משנים את אופיים ומקבלים אופי עירוני, הבא לידי ביטוי בתעסוקות עירוניות, כמו מסחר ושירותים, ואף בשימושי קרקע עירוניים, כמו מלאכה ואחסון.
לזחילה העירונית מתלווה תופעה של הקמת ערי לוויין חדשות סביב המוקד העירוני הוותיק והצפוף – באזורים שהיו בעבר אזורים כפריים.
הרב ד"ר עירא אייזנשטיין היה חתנו ושותפו של הרב מרדכי קפלן לייסודו של זרם היהדות הרקונסטרוקטיבית ומנהיג התנועה אחר מותו.
נולד במנהטן, נכדו של יהודה דוד אייזנשטיין.
בעל תואר דוקטור מאוניברסיטת קולומביה.
בשנת 1931 הוסמך לרבנות קונסרבטיבית על ידי בית המדרש לרבנים באמריקה (JTS).
שם פגש את מרדכי קפלן, הכיר את בתו, ג'ודית ונשא אותה לאשה.
בהמשך פעל יחד עם רבו וחותנו להקמת מוסדות היהדות הרקונסטרוקטיבית ולעיצוב סידור התפילה שלה.
במסגרת זו שימש כרב הקהילה הרקונסטרוקטיבית הראשונה, קהילת "אנשי אמת" בשיקגו.
לאחר מכן כיהן כרב בית הכנסת הרקונסטרוקטיבי בלונג איילנד, ניו יורק.
ב-1968 הקים אייזנשטיין את בית המדרש לרבנים של התנועה (בית המדרש לרבנים ליהדות מתחדשת) בפילדלפיה.
בין השנים 1959 ל-1970 היה נשיא האיגוד ליהדות רקונסטרוקטיבית (Jewish Reconstructionist Foundation) ובין השנים 1935 ל-1981 ערך את ביטאונה The Reconstructionist.
עיר תהילה צבאית הוא תואר כבוד, המוענק ברוסיה לעיר ולאזרחיה שהפגינו גבורה במהלך מלחמת העולם השנייה.
התואר הוענק עד כה ל-45 ערים.
התואר שקול לתואר הכבוד עיר גיבורה שהוענק בברית המועצות ל-12 ערים.
עד כה לא זכתה אף עיר בשני התארים גם יחד.
תואר עיר התהילה הצבאית נוצר בחוק שנתקבל על ידי שני בתי הפרלמנט של רוסיה באפריל 2006. החוק נחתם על ידי נשיא רוסיה ולדימיר פוטין ב-9 במאי 2006, יום השנה ה-61 לניצחון על גרמניה הנאצית.
התואר מוענק לעיר באמצעות צו המוצא על ידי הנשיא.
בערים שהתואר הוענק להן הוקם מונומנט שבו מוצג שלט היוחסין של העיר ובצדו נוסח הצו הנשיאותי אשר העניק את התואר לעיר.
ביום מגן המולדת וביום הניצחון על גרמניה הנאצית נערכים טקסים ליד המונומנטים.
הערים הראשונות שהתואר הוענק להן היו אוריול, בלגורוד וקורסק.
עיר פתוחה (או עיר פרזות) היא יישוב שהכריז במהלך מלחמה כי הוא מוותר על מאמצי ההגנה, וזאת בדרך כלל על מנת למנוע הרס ופגיעה בתושביו.
ברגע שעיר הכריזה על עצמה כ"עיר פתוחה", ישנה ציפייה שהצבא היריב יכבוש את העיר באופן לא אלים ובלי להרוס את העיר.
ההצהרה הזו נועדה להגן על תושבי העיר ועל נכסיה התרבותיים ממלחמה שעשויה להסב להם נזק.
כוחות התוקפים את העיר לא תמיד יכבדו את ההכרזה, וייתכן כי גם הכוחות המגנים ישתמשו בה כטקטיקה פוליטית.
במקרים מסוימים, ההכרזה על עיר כ"עיר פתוחה" עשויה להתבצע מצד במלחמה אשר נמצא על סף תבוסה או כניעה; במקרים אלה, הצד המצהיר מסוגל להילחם על העיר אך מעדיף לחסוך את הנזק שייגרם לעיר זו.
בהתאם לאמנת ז'נבה, חל איסור לתקוף מקומות "לא מוגנים בשום צורה שהיא".
עיר תעשייה או עיר תעשייתית זוהי עיר מתמחה בה מרוכזים הכלכלה והפיתוח העירוני סביב הייצור התעשייתי הממוקמים בה ומאופיינים בכמות גדולה של מפעלים, בתי חרושת, ואזורי תעשייה גדולים.
בדרך כלל מונח זה מתייחס אל ערים בהם ממוקמת תעשייה כבדה כגון: חיפה ואשדוד.
בדרך כלל עיר תעשייתית נמצאת בשלב כלשהו במהלך התיעוש הרב בו הוא משפיע גם על ערים נוספות בגלל פרסומם של מפעלים בעיר זו.
בסוף המאה ה-19 הצורה והתפקודים של מרבית הערים התעשייתיות הושפעו על היחסים חברתיים על תושבי העיר ועל העובדים בערים הללו.
מנצ'סטר באנגליה נחשבת לאבטיפוס של עיר התעשייה על בסיס התצפיות של פרידריך אנגלס.
במדינות בעלות גישות קומוניסטיות או מדינות העולם השלישי רוכזו רוב המפעלים החשובים של אותן המדינות בערי הבירה כגון: מוסקבה, רוסיה לעומת מדינות המערב בהם ערי הבירה שימשו בתור ערי מסחר העיקריות של המדינה.
בישראל הוקמו ברבות השנים ישובי מפעלים שאינם גם בעלי מאפיינים של עיר אלא יישובים שעיקר פרנסתם ותעסוקתם הוא מפעל מסוים או כמה מפעלים בודדים הממוקמים בשטחם.
במדינות בהם ישנו ריכוז גבוהה של דוברי סינית המונח "עיר תעשייה" נוטה להתייחס לערים בהן הכלכלה העירונית מובלת רק על ידי תעשיות כבדות או שהתעשייה הכבדה היא בעלת רושם משמעותי של העיר לאנשים שהם אינם תושביה המקומיים.
עיר של פחד: ניו יורק נגד המאפיה היא סדרת טלוויזיה אמריקאית בת שלושה פרקים, המסקרת את הפשע האמיתי שהיה בניו יורק בשנות השמונים והתשעים של המאה העשרים בהובלתן של חמש המשפחות: בונאנו, גמבינו, ג'נוביז, לוקזי וקולומבו.
הסדרה מוצגת מנקודת מבטה של לשכת החקירות הפדרלית- ה-FBI המפרטת כיצד יישמו את האזנות סתר במקומות המפגש ובתיהם של חברי המשפחות.
עיר של מרגלים הוא מיני-סדרת טלוויזיה, שיצר ויליאם בויד על מרגלים בשנת 1961 בברלין, במהלך המלחמה הקרה.
הסדרה שודרה לראשונה בגרמניה ברשת ZDF.
AMC+ האמריקאית, מבית AMC רכשה את זכויות השידור בארצות הברית במסגרת פסטיבל MIPTV.
בשנות ה-60 של המאה הקודמת התעצמה המלחמה הקרה שבין הדמוקרטיות מהמערב לברית המועצות שבמזרח.
העיר ברלין שבגרמניה הייתה חצויה, המערב נשלט בידי הדמוקרטיות והמזרח בידי הסובייטים, דבר שהפך את האזור למוקד חיכוך תמידי.
עלילת הסדרה מתרחשת זמן קצר לפני בניית החומה שחילקה את העיר עשרות שנים.
המעבר הפתוח בתוך העיר החצויה בין שתי מעצמות גרעיניות - ששקעו בתחרות מסוכנת להשגת שליטה עולמית - הוביל להצפתה באלפי מרגלים, מכל צד.
פילדינג סקוט (בגילומו של דומיניק קופר) הוא מרגל אנגלי שנשלח למזרח כדי לחלץ משם מדען טילים גרמני, שעבד עבור הסובייטים והחליט לערוק למערב.
כשמשימתו עולה על שרטון, מבין פילדינג עד כמה עמוק, סבוך ומסוכן עולם הריגול שסביבו.
כשחייו נתונים בסכנה, הוא יוצא בנחישות להגן על עצמו ולחשוף את הבוגדים שסביבו.
ברלין, 1961: פילדינג סקוט, סוכן MI6 שנשרף בשם הלדאן, מקבל הזדמנות לשקם את מעמדו ולחזור לברלין לאחר שהרג סוכן MI6. הוא אמור לארגן את עריקתו של מדען מזרח גרמני המכונה "בטהובן", שעבד על מערכת הנחיית טילים משוכללת ונמצא במעקב מתמיד של השטאזי שחוששים שיערוק.
מתוך אמונה שישנה חפרפרת בתוך שירותי הביון של בעלות הברית, סקוט ממשיך בחיפוש מסוכן אחר הבוגד.
לאחר המבצע הכושל של המדען, סקוט הופך למטרד של ממש עבור ראש תחנת ברלין של MI6, אלדוס פטרי ובכל זאת, מוטלת עליו המשימה לחפש את החפרפרת שבגדה במבצע.
לסקוט יש סמכויות מרחיקות לכת ושיטות לא שגרתיות: הוא מתחיל לבנות צבא קטן משלו של פושעים ברלין.
במקביל הוא מגלה מידע מטריד על אהובתו סברין בלוך מסוכנות הביון הצרפתית SDECE וחוסר האמון שלו גדל.
מזכירתו, אליזה האן סוחטת אותו בגלל הרומן שלו עם סברין.
היא דורשת ממנו להביא אותה ואת חברה ריינהרט בביטחה לאנגליה.
הוא גם לומד על קשריה של סברין עם הרוסים והק.ג.ב..
לאחר מכן הוא עוקב אחר איש הקשר שלה וסילי לובקוב ולומד כי הוא נפגש בחשאי עם ראש תחנת ה-CIA בברלין.
סקוט מעלה אז תוכנית נועזת ומגלה כי סברין מחפשת אחר איש אס אס בשם אודו הוף, שרצח את בעלה בפריז בזמן מלחמת העולם השנייה ומנסה להשיג כל מידע אודותיו מהרוסים.
נראה שהתוכנית החכמה של סקוט עובדת, אבל כשלובקוב נפגש איתו במערב ברלין, האחרון נורה.
מזכירתו של לובקוב מפחד ובורח מערבה.
במהלך החקירה היא מדווחת לסברין שמשהו גדול יקרה בברלין ב-13 באוגוסט.
בינתיים, סוכן ה-CIA קונרד גריר, שהוא גם ידידו של סקוט, נסחט בשל ההומוסקסואליות שלו והוא נדרש לפתות את סקוט למלכודת, ברם במהלך פגישה עם סקוט הוא נורה למוות על ידי מתנקשת.
לאחר שמתברר כי המתנקשת של גריר הייתה סוכנת MI6, סקוט חושד כי הרציחות קשורות לפרשת הלדאן, בה היה מעורב לפני יותר משנה.
הוא וסברין גם לומדים כי כמויות גדולות של חוטי תיל מאוחסנים באוסטבנהוף.
סברין מדווחת לסקוט כי קיבלה רמזים חדשים באשר לזהות הרוצח של בעלה.
אולם כאשר היא פוגשת את איש הקשר שלה, היא נורית.
מותה של סברין מהווה פגיעה גדולה עבור סקוט.
הוא רוצה לנקום ובמקביל לברר כיצד האירועים בברלין קשורים לפרשת הלדאן ובפגישה עם דהאר הוא מגלה על מעורבותו של הלדאן במבצע אג'קס.
בינתיים, איאן סטיוארט-היי הממונה עליו מגיע לעיר הבירה הגרמנית, בעוד סקוט בודק כיוונים נוספים.
הוא לומד שלפני שנים הבוס שלו גנב כספים מסוכנות הביון המרכזית יחד עם הלדאן ואיש הק.ג.ב.
הוא מוצא גם את רוצחה של סברין שאינו אלא אודו הוף.
מכאן הוא יוצא למאבק להשיג צדק בעולם רווי מרגלים, תככים ובגידות.
האויב של האויב שלי // My Enemy's Enemy
פיתוח הסדרה החל בשנת 2014, כאשר בויד יצר והחל לכתוב את התוכנית.
בתחילה תוכננה להיות סדרה בת עשרה פרקים.
בשנת 2019 לוהק דומיניק קופר לתפקיד הראשי.
במקור, כל הפרקים שוחררו לצפייה בגרמניה ב-3 בדצמבר 2020 לשירות הזרמת הטלוויזיה מגנטה TV.
הסדרה תשודר בגרמניה ברשת ZDF בסתיו 2021. ViacomCBS Global Distribution רכשה את זכויות ההפצה הבינלאומיות ובמהלך פסטיבל MIPTV AMC Networks רכשה את הזכויות לארצות הברית עבור רשת AMC +, ששחררה את הפרקים על בסיס שבועי החל מ-15 באפריל 2021.
אתר Rotten Tomatoes דיווח על ציון של 63%, בהתבסס על 8 ביקורות, עם דירוג ממוצע של 6.6 / 10, בעוד Metacritic, חישב ציון ממוצע משוקלל של 72 מתוך 100 בהתבסס על 7 ביקורות, מה שמעיד על ביקורות "חיוביות בדרך כלל".
עיר של חלונות הוא ספר מתח ופעולה שנכתב על ידי הסופר רוברט פובי (Robert Pobi).
זהו הספר הראשון בסדרת הבלשים לוקאס פייג'.
גיבור הספר הוא לוקאס פייג', בלש אף בי איי לשעבר שנקרא לפצח חקירת רצח מסובכת ביותר שהתרחשה במהלך סופה עזה במיוחד.
ממש לקראת חג המולד, פייג' מצפה להתרחק מתלמידו באוניברסיטת קולומביה ולבלות כמה שבועות עם אשתו ארין וארבעת ילדיהם המאומצים, אך הכל משתבש כאשר צלף הורג את שותפו לשעבר של פייג' באף בי איי, דאג הארטקה במהלך מאחת מסופות השלג הקשות ביותר שידעה ניו יורק.
הסוכן המיוחד שממונה על ברט קיהו מבקש מפייג' להשתמש בכשרונותיו יוצאי הדופן כדי לפענח מאין ההגיעה הירייה.
עבר כבר עשור מאז התאונה שבה איבד פייג' יד, רגל ועין אך עדיין כישוריו לקריאת זירות פשע פועלים והוא עדיין יכול לשלוף את מה שנראה לאחרים כמו טריק זול.
הוא יכול לראות את העיר כ"מטריצה של ספרות ומחברות, פסיפס של מספרים שנמתח עד האופק".
ביצוע הירייה שהרגה את דאג הארטקה תוכל להתבצע רק על ידי צלף מיומן ביותר שיודע טוב מאוד מה הוא עושה ואיך לחשב את יריותיו בתנאים הכי נוראיים שיש.
אותו צלף מוכשר ממשיך להרוג סוכנים בקצב מסחרר ולאף בי איי יש כבר חשוד, אך לוקאס לא מאמין שזהו הבחור הנכון ומגייס כמה מתלמידיו החדים ביותר מהאוניברסיטה שיעזרו לו למצוא קשר בין הקורבנות.
משחק החתול ועכבר שלוקאס משחק עם הרוצח מביא אותו לגבולות חדשים.
אף על פי שביצוע הייריה אמור להיות כמעט ובלתי אפשרי, פייג' מסוגל להפוך את היחסים הוויזואליים לנתונים מתמטים, זאת לא תוצאה של מחשבה מודעת, היא אוטומטית, אינסטינקטיבית ולא ניתנת להסבר.
פייג' מצביע על בניין במרחק של 772 יארד (705 מטרים) מזירת הרצח, כמעט שמונה מגרשי פוטבול.
קנאות ישנה מתעוררת, הצרכים המשפחתיים שלו מושכים אותו, המפקח לשעבר שלו אטום מתמיד, יש לחץ פוליטי כבד להצמיד את הירי למוסלמי קיצוני, ופייג' לא במסלול שיעזור לו למצוא חברים.
אבל, כאשר נרצח הסוכן השני כעבור 13 שעות בלבד, כל תקווה שרציחתו של הארטקה הייתה מקרה בודד מתפוגגת.
הקורבן השני הוא סוכנת אכיפת חוק נוסף ברשות לאכיפת אלכוהול, טבק, כלי נשק ונפצים (ATF).
היא נורתה בחשמלית הצפופה למחצה שפועלת בין האי רוזוולט למנהטן, ועברה במהירות של כמעט 18 מייל לשעה בסופת שלגים כבדה ממרחק של כמעט חצי מייל.
שוב, פייג' מזהה את מיקום הירי.
מנהטן היא למעשה דמות אחרת בסיפור כאשר הרשויות חוקרות את זירות הפשע ופייג' עוקב אחר רמזים שמובילים אותו לשכונות אחרות.
ואז נהרג סוכן שלישי, סוכן ATF לשעבר נוסף, העובד כעת עם אחד מבתי הכלא באי רייקר הידוע לשמצה.
ברור שהיורה דואג לאנשים ספציפיים, אבל איך קשורים כל הקורבנות?
התשובה לשאלת מפתח זו קוראת לכישורי החקירה של פייג', ושלושה סטודנטים שלו שעוזרים לו.
הזמן חולף, הגופות נערמות, ונראה שפייג' ומשפחתו הם היעדים הסופיים של המתנקש.
לוקאס פייג'- סוכן אף בי איי לשעבר וכיום פרופסור לאסטרופיזיקה באוניברסיטת קולומביה, בעל כישרון לפענוח וקריאת זירות פשע.
ארין פייג'- אשתו של לוקאס, מנתחת ילדים.
דאג הארטקה- סוכן אף בי איי ושותפו לשעבר של פייג'.
נרצח על ידי צלף בפרק הראשון.
ברט קיהו- סוכן באף בי איי, ממונה על החקירה של רצח דאג הארטקה.
הוסכנת ויטאקר- סוכנת אף בי איי, בעלת כישרון לחזות את מה שפייג' הולך לחשוב.
דינגו- צלם קרב לשעבר ברשת ה-BBC, חי מעל המוסך של משפחת פייג'.
רוברט פובי נולד במונטריאול שבקנדה, הוא סוחר עתיקות ודייג לשעבר, וכיום סופר מתח ופעולה.
עיר שמנה הוא סרט קולנוע אמריקאי מסוגת דרמת ספורט משנת 1972 בבימויו של ג'ון יוסטון, עם סטייסי קיץ', ג'ף ברידג'ס וסוזן טיירל בתפקידים הראשיים.
התסריט נכתב על ידי לאונרד גרדנר והוא מבוסס על ספרו "עיר שמנה" משנת 1969.
הצילומים נערכו בסטוקטון (קליפורניה) כמו שמתואר גם בספר, עיר מוזנחת עם בעיית עוני, אבטלה, פשע ושכרות.
העלילה היא על הקשיים בעולם האגרוף ומתארת קשר בין מתאגרף בסוף דרכו המקצועית למתאגרף צעיר.
סוזן טיירל הייתה מועמדת לפרס אוסקר לשחקנית המשנה הטובה ביותר.
בילי טולי (סטייסי קיץ') הוא מתאגרף בן 30 בסוף דרכו המקצועית.
בעבר היה מתאגרף מצליח, השתכר יפה והיה נשוי.
כשהקריירה שלו החלה לרדת, הוא מצא מפלט בשתייה ואשתו נטשה אותו.
כעת הוא נמצא בחדר במלון מוזנח, קם בקושי בבוקר, שותה אלכוהול ולא יודע מה לעשות.
לבסוף הוא מחליט להתאמן קצת במועדון ימק"א המקומי.
במועדון הוא מבחין בצעיר המתאמן במרץ על שק אגרוף.
הצעיר מציג את עצמו בתור ארני מונגר (ג'ף ברידג'ס) בן 18. בילי מציע להתאגרף אתו ומגיע למסקנה שיש לו כשרון לאגרוף הוא שולח אותו למאמנו בעבר, רובן (ניקולאס קולאסנטו).
בילי ממשיך לצרוך אלכוהול בבר שם הוא פוגש את אומה (סוזן טיירל), אשת בר אלכוהוליסטית שמבלה את רובה זמנה בבר לאחר שהחבר שלה ארל (קרטיס קוקס), נשלח למאסר.
בין בילי ואומה מתנהל דו-שיח של אלכוהוליסטים עם עליות וירידות ולבסוף הוא עובר לגור בדירת החדר שלה.
רובן חושב שארני כשרוני אך ארני מפסיד כבר בקרב הראשון.
בילי וארני כעת מובטלים והולכים לעבוד בחקלאות כדי להשתכר למחייתם (סצנה שמזכירה את ענבי זעם).
חברתו של ארני, פיי (קנדי קלארק), נכנסת להיריון.
ארל חוזר מבית הכלא לאומה ובילי נזרק מהדירה.
הוא מבקש מרובן להשתתף שוב בתחרות ורובן מסכים לאחר היסוסים.
בילי מתאגרף מול לוצרנו (סיקסטו רודריגז) ומנצח אותו אך רובן משלם רק 100 דולר.
בילי עוזב אותו בכעס ופוגש ברחוב את ארני.
שניהם נכנסים לשתות קפה בבר מסתכלים אחד בשני וכמעט לא מדברים.
שם השחקן/יתשם הדמותהערותסטייסי קיץ'בילי טולימתאגרףג'ף ברידג'סארני מונגרמתאגרףסוזן טיירלאומהקנדי קלארקפייבת זוגו של ארניניקולאס קולאסנטורובןמאמן אגרוףארט ארגוןבייבעוזר מאמןקרטיס קוקסארלסיקסטו רודריגזלוצרנומתאגרף
עיר של עצמות הוא הספר הראשון בסדרת הפנטזיה בני הנפילים מאת הסופרת קסנדרה קלייר.
הסדרה זכתה במקום הראשון ברבי המכר של הניו יורק טיימס.
הספר מתחיל את סיפורה של קליירי פריי, נערה הנתקלת בחבורת נפילים המתגלים כ"ציידי צללים", ויוצאת איתם למסע בחיפוש אחר אמא.
הספר תורגם לעברית על ידי אינגה מיכאלי ויצא לאור בהוצאת גרף ב-2011.
סיימון נכנס למחסן עם הסדרן ושואל מדוע היא שם לבד.
כשקליירי מבינה שאף אחד אחר לא יכול לראות את הנערים האחרים, היא ממלמלת התנצלות ויוצאת מהמועדון.
כשהיא חוזרת הביתה, אמה, ג'וסלין, נוזפת בה על שנשארה בחוץ בשעה כל כך מאוחרת.
למחרת, ג'וסלין מודיעה לה שהן יוצאות לחופשה אצל חבר של ג'וסלין - לוק.
קליירי, נסערת מההודעה הבלתי צפויה, מספרת לסיימון שהיא לא יודעת כמעט שום דבר על אמה או על כל משפחתה.
הם הולכים להקראת שירה שבה קליירי רואה את ג'ייס, אחד מהנערים מהלילה הקודם, שמספר לקליירי על ציידי שדים, הנקראים ציידי צללים או נפילים, וטוען שקליירי אינה סתמית (אדם רגיל), בגלל שיש לה את הראייה, המאפשרת לה לראות ישויות מעולם הצללים.
קליירי עונה לשיחה מג'וסלין, שמזהירה אותה בלחץ לא לחזור הביתה ולהגיד ללוק ש"הוא" מצא אותה.
לאחר שלא הצליחה להתקשר חזרה, קליירי חוזרת לביתה ומוצאת אותו מבולגן לגמרי, ואמה לא שם.
היא מותקפת על ידי שד אחר, אותו היא הורגת עם החיישן של ג'ייס, אבל לא לפני שהיא ננשכת בידי השד ומתעלפת.
ג'ייס מביא את קליירי ל"מכון" - המפקדה המקומית של ציידי הצללים, שם היא פוגשת את שני ציידים האחרים שפגשה במועדון - איזבל ואלק, ומורה לאומניות לחימה, הודג'.
ג'ייס סימן את קליירי באסטלה והיא לא נפגעה, דבר שמוכיח שלקליירי יש דם נפילים, שכן רק אותם אפשר לסמן באסטלה בלי שיפגעו.
בהמשך הודג' מספר להם על "המעגל": קבוצה של ציידי צללים שאדם בשם וולנטיין הקים כדי לחסל את כל אנשי העולם התחתון (ערפדים, אנשי זאב, פיות, קוסמים ואחרים), במעגל היו חברים הוריהם של אלק ואיזבל, גו'סלין, ולוק שבעבר היה שמו לוסיאן והיה צייד צללים והפרבטאי של ולנטיין.
פרבטאי הוא קשר קדוש בין שני ציידי צללים.
קליירי וג'ייס הולכים לעיר השתקנים לדבר עם האחים השתקנים, שאומרים להם שיש חסימה במוחה שמונעת ממנה לזכור את עולם הצללים; החסימה הוצבה על ידי קוסם בשם מגנוס ביין.
איזבל בינתיים קיבלה הזמנה למסיבה בביתו של מגנוס.
במסיבה, קליירי פוגשת את מגנוס, שאומר שהכישוף שלו מורכב מכדי להסיר אותו, אך יתפוגג באופן טבעי אם הוא לא יחוזק כל שנתיים, והוצב בהוראת ג'וסלין להגנתה של קליירי.
במהלך המסיבה, סיימון מתעלם מהאזהרה של איזבל ושותה נוזל כחול שהופך אותו לעכברוש.
ערפדים לוקחים אותו, אבל קליירי וג'ייס מצילים אותו ומחזירים אותו לצורת אדם.
באותו לילה, ג'ייס לוקח את קליירי לחממה של המכון בפיקניק חצות כדי לחגוג את יום ההולדת השש-עשרה של קליירי, שם לאחר מכן ג'ייס מנשק אותה.
כשהזכרונות שלה מתעוררים, קליירי מסיקה שגביע התמותה חבוי באחד מקלפי הטארוט של מאדאם דורותיאה.
קליירי משיגה את הגביע, אבל השד אבדון החזיק במאדם דורותיאה והוא מחופש אליה, כשהוא מנסה לקחת אותו.
בסיוע סיימון, הם בורחים וחוזרים למכון שבו הודג' מוסר את הגביע ואת ג'ייס מחוסר הכרה לוולנטיין.
הודג' בורח, נרדף על ידי קליירי.
הודג' תוקף אותה בסמטה, אך היא ניצלת באופן בלתי צפוי על ידי לוק, שהוא איש זאב.
בעוד להקת אנשי הזאב של לוק תוקפת את העוקבים של ולנטיין, קליירי מאתרת את אמה, מחוסרת הכרה, וגם מוצאת את ג'ייס, שלדבריו וולנטיין זיהה את ג'ייס עצמו כבנו; זה מדאיג גם את ג'ייס וגם את קליירי.
המשמעות היא שג'ייס וקלירי, שניסו להיכנס למערכת יחסים רומנטית, הם אח ואחות.
ולנטיין מפתה את ג'ייס לחזור איתו לאידריס - ארץ הולדתם של ציידי הצללים.
ג'ייס מסרב, ולנטיין בורח דרך שער קוסמי עם הגביע, ומנפץ את השער מאחוריו.
עיר של אפר הוא הספר השני בסדרת בני הנפילים, סדרת פנטזיה אורבנית המתרחשת בניו יורק שנכתבה על ידי קסנדרה קלייר.
הרומן היה אחד מעשרת ספרי הנוער המובילים איגוד הספריות האמריקאי לשנת 2009.
הספר בעברית יצא לאור על ידי הוצאת גרף, בשנת 2012, בתרגום של ענבל שגיב-נקדימון.
קליירי חוזרת למכון לאחר שקיבלה הודעת טקסט מאיזבל "איזי" לייטווד, שאומרת שג'ייס הכעיס את האינקוויזיטורית - אימוג'ן הרונדיל.
ונכלא בעיר השתקנים ומחכה למשפט על ידי חרב התמותה כדי לקבוע אם הוא אומר את האמת על היותו מתנגד לולנטיין.
החרב היא אחד מכלי התמותה המצוינים בספר הראשון.
לצד החרב נמצאים הגביע והמראה.
בעודו כבול בתוך תאו, ג'ייס שומע מישהו תוקף את האחים השתקנים, בהמשך הוא מגלה שולנטיין הרג את האחים השתקנים כדי להשיג את כלי התמותה השני - חרב התמותה.
בעוד הגביע מסוגל ליצור ציידי צללים חדשים, החרב מאלצת את ציידי הצללים לומר את האמת.
קליירי, איזי ואלק נענים לקריאת המצוקה מהעיר השתקנים, ומגלים שהאחים השתקנים נהרגו כולם.
קליירי משחררת את ג'ייס באמצעות גרסה מוגברת של הרונה הפותחת שהיא ממציאה בעצמה מתוך בהלה, - דבר שלא נעשה בעבר.
האינקוויזיטורית מופיעה, יחד עם קבוצה גדולה של ציידי צללים חמושים, ומאשימה את ג'ייס בסיוע לוולנטיין, מאחר שהוא היה אמור לעמוד לדין על ידי החרב שעכשיו איננה.
מגנוס ביין נקרא למקום על ידי אלק, ומציע להשאיר את ג'ייס כאסיר בדירתו, בזמן שהוא והאחרים מנסים להבין את התוכניות של ולנטיין.
מגנוס ואלק נשארו בקשר מאז הרומן הראשון, ואפילו יצאו לדייט.
ג'ייס מקבל הצעה מפתיעה ממלכת הפיות לבקר בחצרה.
מלכת הפיות היא שוכנת תחתיות - פיה שככל הנראה נוצרה משילוב של מלאכים ושדים.
ג'ייס הולך עם סיימון, איזי וקלירי.
הקבוצה מנסה לשכנע את המלכה לסייע להם להביס את ולנטיין.
המלכה אומרת שהיא לא בטוחה אם היא תעזור היא מוסיפה שג'ייס וקלירי הם הניסויים ה"נפלאים" של אביהם אשר מתעוררים לחיים.
עם זאת, קליירי מרומה ואוכלת ממאכלי החצר מה שמקנה לחצר בעלות עליה, מלכת הפיות מוכנה לשחרר אותה על ידי נשיקה שהיא הכי משתוקקת אליה.
סיימון מציע לנשק אותה, אבל המלכה אומרת לו שהוא לא האחד שהיא משתוקקת אליו.
הדבר פוגע בסיימון מכיוון שקליירי יצאה עם סיימון מתחילת הספר השני, ג'ייס מנשק את קליירי והנשיקה הופכת להיות מלאת תשוקה, לאחר מכן, קליירי משוחררת, מה שמוכיח שהנשיקה של ג'ייס היא הנשיקה שהיא השתוקק אליה.
הדבר מרגיז את סיימון, והוא בורח אחרי שהם חוזרים לממלכה שלהם.
ג'ייס וקלירי מתוודים על אהבתם זה לזה.
קליירי נקרעת בין אהבתה לג'ייס, לבין "גילוי העריות" בהיותם אחים.
ג'ייס מציע לשמור על מערכת יחסים סודית, וקלירי עונה לו שזה יתגלה בסופו של דבר ושהיא לא מוכנה לשקר לחברים ולמשפחה שלהם.
מאוחר יותר, ערפד בשם רפאל מופיע במכון עם סיימון, שנמצא על סף מוות.
הערפד מסביר שהצריכה הראשונית הקטנה של סיימון של דם ערפד כעכברוש גרמה לסיימון להאמין שהוא הופך לערפד, והוא הלך למלון דומור לראות את רפאל.
לאחר מכן הוא נטרף על ידי ערפדים, ששתו מדמו ונתנו לו מדמם.
כך, כדרך היחידה שנותרה להציל אותו, סיימון נקבר והופך לערפד, מה שגורם לקלירי המבולבלת להתעלם מג'ייס כתוצאה מהדאגה שלה לגבי סיימון ומעמדו החדש כערפד.
בזמן שדנה כיצד אפשר לספר לאמו של סיימון על שינוי הערפד שלו עם קליירי, מאיה איש הזאב נכנסת לבית עם פצעים חמורים מכדי שלוק יוכל לטפל בו.
מגנוס מרפא את מאיה בעוד לוק מחליט לבדוק בחוץ כדי לראות אם השדים עדיין שם.
ג'ייס, סיימון וקלירי נלחמים בשדים מחוץ לבית.
השדים בורחים לאחר שראו את הרונה של קליירי על האמה, שקיבלה מאמא שלה בחלום.
הם חוזרים לבית לנוח עם האחרים ומדברים על הרונה שקליירי יצרה כדי לשחרר את ג'ייס מוקדם יותר.
קליירי טוענת שזה משהו שהיא המציאה, אך כולם מתנגדים לדבריה, ואומרים שאף אחד לא יכול להמציא רונה מכיוון שהרונות נוצרות על ידי מלאכים.
קליירי מנסה ליצור רונה חדשה, ובסופו של דבר היא יוצרת רונה "אל פחד", כפי שהציע ג'ייס.
הם מנסים את הרונה אלק, שהוריו ואחותו מגיעים לפתע.
אלק ניגש לפתע להוריו, אומר שהוא פוגש שוכן תחתיות ו...
מגנוס משתיק אותו בקסם לפני שהוא אומר עם מי הוא יוצא.
אלק טוען שהוא לא זוכר כלום ופתאום נהיה עצבני ומתגונן כששואלים אותו עם מי הוא יוצא, מה שגורם להם להאמין שהרונה באמת עבדה.
כולם מחליטים לישון, אבל ג'ייס לוקח בסתר את האופנוע של רפאל ופוגש את ולנטיין בספינה.
ולנטיין מציע הגנה ליקיריו אם ג'ייס יצטרף אליו ויחזור איתו לאידריס.
ג'ייס שותק, אבל למחרת בבוקר האינקוויזיטורית טוענת שג'ייס היה עם ולנטיין ומאיימת להרוג את ג'ייס אם ולנטיין לא יחזיר את חרב התמותה, האינקוויזיטור שוב כולאת את ג'ייס, ומתכננת לעשות סחר עם ולנטיין - חייו של ג'ייס עבור חרב התמותה.
ג'ייס מנסה להגיד לה שזה לא יעבוד, מה שהאינקוויזיטורית מסרבת להאמין מפני שהיא מתכננת תוכנית נקמה בוולנטיין בגלל שהוא הרג את בנה, סטיבן הרונדיל.
בתחילת הספר נהרג מכשף צעיר, באותו זמן אשת זאב בשם מאיה מותקפת על ידי שד, שהגיע אליה בדמות אחיה המת, ולאחר מכן ולנטיין חוטף אותה, בהמשך גם סיימון הערפד נחטף, ולנטיין מתכנן להמיר את חרב התמותה מה"טוב" ל"רע".
קליירי וחבריה תוקפים את הספינה בה שוהה ולנטיין, ומצילים את מאיה וסיימון אך לא לפני שולנטיין מנקז את דמו של סיימון.
ג'ייס מצליח להשיב חיים את סיימון על ידי האכלה מדמו.
בהמשך מופיעה האינקוויזיטורית, לאחר שהיא רואה את הצלקת בצורת כוכב של ג'ייס על כתפו, האינקוויזיטור מתחיל להגיד לו משהו על ההורים שלו, אבל היא קופצת מול ג'ייס, ומצילה אותו משד לפני שהיא סיימה לדבר.
מאוחר יותר היא מתה, ומשאירה את ג'ייס מבולבל.
בינתיים, אחד מהשדים של ולנטיין חוטף את קליירי ומביא אותה לסירה שלו שם ולנטיין מאיים עליה עם חרב התמותה.
ג'ייס וסיימון מוצאים ומצילים אותה, ולנטיין מודה שג'ייס בחר להילחם בצד שלו רק בגלל שהוא אוהב את קליירי יותר מאחות.
קליירי מציירת רונת פתיחה על המתכת של הספינה, מה שגורם לכל חלקי הספינה להיפתח, ולאחר מכן להתפוצץ.
קליירי נופלת לנהר וניצלת על ידי "ניקסים" שמלכת הפיות שלחה לעזור.
הקבוצה בורחת במשאית, שם סיימון מגלה שדמו של ג'ייס הפך אותו ל"שוכן אור יום", ערפד שיכול לסבול את אור השמש.
לאחר שיחה עם לוק על אהבה והחרטות שלו על כך שלא סיפר לאמא של קליירי מה הוא מרגיש כלפיה, קליירי סוף סוף מחליטה לספר לג'ייס על אהבתה אליו ועל שינוי המחשבה הפתאומי שלה להתחיל מערכת יחסים, ללא קשר להשלכותיה.
עם זאת, לפני שהיא יכולה לומר משהו, ג'ייס אומר לה שהוא יתנהג רק כאחיה מכאן ואילך, ושובר את ליבה.
תוך כדי, היא פוגשת אישה שמציגה את עצמה כאחת מחברותיה של ג'וסלין ואומרת שהיא יודעת איך להעיר את אמה של קליירי.
ה-Duluth News Tribune שיבח את הספר, וכינה אותו "מרתק".
Common Sense Media העניקה לספר ארבעה כוכבים, וכינתה אותו "מושך" תוך שהיא מזהירה את ההורים מפני האלימות והעריות הפוטנציאליות.
מגזים Seventeen נתן ביקורת חיובית, ואמר שהספר הוא "חכם, מצחיק, רומנטי".
לספר היה אמור לצאת סרט (המשך ל- בני הנפילים: עיר של עצמות) ב-2014, אך בוטל, תוכן הספר בשינויים רבים מופיע בסדרה ציידי הצללים.
עיר של זכוכית הוא הספר השלישי בסדרת הפנטזיה האורבנית בני הנפילים מאת קסנדרה קלייר.
הספר פורסם ב-2009 בהוצאת ווקר ספרים.
הספר עוקב אחרי הביקור של סיימון וקלירי בעיר של צייד הצללים - אידריס.
הספר בעברית יצא על ידי הוצאת גרף ב-2012 בתרגומה של אינגה מיכאלי.
קטעים רבים מהספר הוטמעו בסדרה ציידי הצללים.
קליירי נמצאת בביתו של לוק עם סיימון ואורזת לקראת נסיעתה לאידריס, תוך כדי האריזה שניהם מנהלים שיחות המבוססות על המטרה של קליירי להציל את אמה, והמאבק שתתמודד איתה כשתגיע לאידריס.
ג'ייס משכנע את סיימון לשקר למסדר ולומר להם שקליירי החליטה לא ללכת לאידריס, על מנת להגן עליה מהמסדר, שג'ייס מרגיש שינסה להפוך אותה לנשק.
כשקלירי מגיעה למכון, מגנוס ביין אומר לה שהלייטוודים עברו דרך שער לאידריס, עקב התקפה של שבוקים (לוחמים של ולנטיין).
במהלך הקרב, סיימון נפצע וג'ייס לוקח אותו לאידריס כדי להציל את חייו.
עם הכוח שלה ליצור רונות, קליירי מסוגלת ליצור שער והיא נוסעת עם לוק דרך שער המעבר.
כשסיימון מתעורר הוא מבין שהוא הובא דרך שער לאליקנטה (בירת אידריס), מאוחר יותר בבית לייטווד, הוא פוגש את סבסטיאן ורלאק ואת אלין פנהאלו.
עם הזמן, אלק חוזר מפגישת המסדר כדי לספר לסיימון שהוא יישלח בחזרה לניו יורק על ידי האינקווזיטור אלדרטרי.
כאשר סיימון הולך לבניין המסדר כדי לשוב לניו יורק, הוא מגלה שזה היה מלכודת והוא נכלא ונחקר על יכולתו החדשה ללכת באור יום על אף שהוא ערפד.
לאחר התשאול, הוא מתיידד עם אסיר בשם סמואל בלקברן.
לאחר שקליירי פותחת את השער ועוברת דרכו, היא נופלת לתוך אגם לין ולוק מציל אותה, אך כשהיא יוצאת, היא מתחילה להזות מפני שהאגם מזיק לצידי הצללים.
לוק מחליט לקחת אותה לאחותו, אמטיס, שם לאחר טיפול היא מתעוררת בחדר שינה ופוגשת את אמטיס ומוזהרת שאסור לה לראות את ג'ייס.
למרות האזהרה, היא חומקת החוצה כדי למצוא את ג'ייס ומוצאת אותו בספריית בית לייטווד, מנשק את אלין.
אחרי שראתה אותם מתנשים היא בורחת.
לאחר זמן מה, סבסטיאן מצטרף לקלירי ומחזיר אותה לביתו של אמטיס, אשר מאוכזבת ממעשיה.
מאוחר יותר, אלק מגלה שסיימון לא הצליח לחזור הביתה והוא כלוא באליקנטה, בלילה ג'ייס הולך לבקר את סיימון ולנסות להציל אותו, אבל סיימון מסרב להימלט, מפני שזה יעלה חשד על משפחת לייטווד.
למחרת בבוקר בתאו של סיימון הוא מגלה שאיזבל השאירה לו דם.
רפאל מבקר את סיימון ומודיע לו שהוא ניצוד גם על ידי הערפדים וגם על ידי ציידי הצללים.
בבוקר, קליירי נוסעת עם סבסטיאן ומחפשת את רגנור פל שבידו המפתח להעיר את אמה, אך במקום זאת הם מוצאים את מגנוס שמספר להם שפל מת.
מגנוס הקפיא את סבסטיאן כדי להודיע לה היכן למצוא תרופה להציל את אמה של קליירי באמצעות הספר הלבן.
קליירי חוזרת עם סבסטיאן וסבסטיאן מנשק את קליירי בניגוד לרצונה.
כשקליירי חוזרת היא מודיעה לג'ייס שהם צריכים את ספר הלבן והם יוצאים למסע כדי למצוא אותו.
קליירי יוצרת שער לאחוזת ווילנד, בהתחלה הם מוצאים את הספר הלבן ולאחר מכן הם מגלים מלאך לכוד שמסביר לקליירי שהיא קיבלה דם מלאך בהיותה ברחם, וג'ייס קיבל דם שדים.
הם נותנים להב שרפים למלאך, שדוקר את עצמו ומתאבד.
שניהם בקושי יוצאים בחיים מהאחוזה ממש לפני שהיא מתמוטטת, מכיוון שהאחוזה הייתה קשורה לכוח החיים של המלאך.
ג'ייס וקלירי מתוודים על אהבתם זה לזו ומתנשקים נשיקה לוהטת אך קליירי נסוגה מכיוון שהיא חוששת שהרגשות של ג'ייס כלפיה הם תוצאה של דם שד שבו ודם מלאכים שבה.
בדרכם חזרה, הם מגלים שאליקנטה מותקפת על ידי שדים ובקרב מקס הילד של משפחת לייטווד נהרג על ידי סבסטיאן.
לאחר הקרב, קליירי וג'ייס מחלצים את סיימון מהכלא והם מבינים שחברו לכלא הוא הודג' המורה שלהם לשעבר שבגד בהם.
סבסטיאן מופיע והורג את הודג', לאחר שהוא מגלה שאגם לין הוא כלי התמותה השלישי.
בהמשך ג'ייס מגיעה לביתה של קליירי וישן איתה במיטתה ובבוקר משאיר לה פתק.
כשקלילרי יורדת למטה כדי למצוא את ג'ייס, היא פוגשת את אמה שהבריאה באמצעות הספר הלבן ומגנוס, קליירי מתרגזת על אמה שהסתירה ממנה את כל עולם הצללים.
בהמשך, אמה מספרת לה את האמת: ג'ייס גדל על ידי ולנטיין, אבל הוא לא בנו הביולוגי, אלא סבסטיאן הוא בנו הביולוגי, והוא למעשה אחיה של קליירי.
קליירי רצה לאולם המסדר כדי לגבש תוכנית שתגרום לציידי הצללים ולאנשי העולם התחתון להילחם יחד, בסופו של דבר, המסדר מחליט ששניהם יכולים לעבוד יחד כדי להילחם הקרב.
זאת על ידי רונה שקליירי יוצרת הגורמת לציידים ולאנשי עולם התחתון להתחבר בזוגות ולחלוק כוחות, הרונה הוצגה לה על ידי המלאך באחוזת ווילנד.
אנשי העולם התחתון מסכימים למהלך אבל לערפדים בראשות רפאל יש תנאי - הערפדים ילחמו רק אם קליירי תמסור להם את סיימון כדי להרוג אותו.
קליירי מציירת רונה על מצחו של סיימון שנקראת סימן קין.
הרונה מגנה על סיימון, וכל מי שינסה לתקוף אותו ימות בעקבות כך רפאל לא יכול להרוג אותו.
בינתיים ג'ייס נלחם בסבסטיאן ועומד למות כשאיזבל מצילה אותו.
יחד, הם הורגים את סבסטיאן.
ג'ייס מאתר את ולנטיין באגם לין, שם הוא עומד לזמן את המלאך רזיאל.
הוא מוצא שם את קליירי, שהגיעה לשם אך ולנטיין כבל אותה.
ולנטיין הורג את ג'ייס, ומשתמש בדמו לצורך הזימון.
עם זאת, ממש לפני וולנטיין מסיים את הטקס, קליירי מוחקת את הרונות בחול המסמלים את שמו ובמקום זאת היא כותבת את השם שלה עליהם.
המלאך קם, אך מכיוון וולנטיין הוא כבר לא זה שמזמן אותו, המלאך הורג את ולנטיין וממלא את רצונה של קליירי להחזיר את ג'ייס מן המתים.
הספר מסתיים בווידוי האהבה של ג'וסלין ללוק.
עיר של מלאכים נופלים הוא הספר הרביעי בסדרת בני הנפילים מאת קסנדרה קלייר.
הסדרה הייתה אמורה להסתיים בספר עיר של זכוכית, אך במרץ 2010 הכריזה קלייר כי יתווסף ספר רביעי, מאוחר יותר אמרה שהיא רואה בשלושת הספרים האחרונים "טרילוגיה שנייה" בסדרה.
הספר יצא לאור ב-5 באפריל 2011.
הספר בעברית יצא לאור בהוצאת גרף בתרגומה של ענבל שגיב-נקדימון ב-2013.
חלקים מהספר מוטמעים בסדרה ציידי הצללים.
סיימון מקבל הצעה מערפדית בשם קמיל בלקורט, שטוענת שמקומה נגזל על ידי רפאל סנטיאגו.
היא אומרת שאם סיימון יצטרף לצדה בתור הסגן, הוא יתקבל בחברת הערפדים.
לאחר הפגישה, הוא חוזר הביתה ודואג מה אמו תחשוב, שכן מאז שנסע לאידריס (בספר הקודם) ולא חזר במשך כמה ימים היא חשדנית.
למרות שמגנוס ביין מחק את הזכרונות מהיעדרו, היא עדיין דואגת בתת-מודע לגבי מקום הימצאו.
סיימון מנהל מערכת יחסים כפולה, עם אשת הזאב מאיה ועם ציידת הצללים איזבל לייטווד.
בכל פעם, אות קין שקליירי ציירה עליו מופעל והמתקיפים מושמדים.
בערב אחד כשהוא מגיע הביתה, אמו מתעמתת איתו על הדם שמצאה בארון בחדר שלו, והוא נאלץ לספר לה שהוא נהפך לערפד.
אמו מאמינה שהוא כבר לא בנה ומתחילה להתפלל.
מתוך ייאוש, הוא אומר לה שזה חלום רע והיא, באופן מפתיע, מאמינה לו, בעזרת כוחות השכנוע שלו כערפד.
כשהוא יודע שהוא לא יכול לחזור לבית אמו, הוא עובר לגור עם החבר החדש של להקתו, ג'ורדן קייל.
ג'ייס מבקר בדירתו של סיימון, ופוגש את קייל ומזהה את קייל כאדם זאב, קייל מסביר שהוא מהפרטור לופוס ארגון שמטרתו לסייע לערפדים ואנשי זאב חדשים.
בינתיים, ג'ייס חולם חלומות שבהם הוא רוצח את קליירי, מה שגורם לו להתחמק ממנה.
הדבר גורם לקליירי לדאוג על הקשר שלהם.
קליירי ואמה ג'וסלין מגלות שמישהו מנסה ליצור עוד ילדים בני שדים כמו סבסטיאן.
באחד הקונצרטים של הלהקה של סיימון, סיימון בורח מהבמה, בשל מחוסר בצריכת דם.
מורין, מעריצה בת ארבע עשרה, עוקבת אחרי סיימון ומבקשת את תמונתו.
סיימון נושך אותה ושותה את דמה אך קייל עוצר אותו והיא לא מתה.
לאחר התקרית עם מורין, סיימון מתעמת עם מאיה ואיזבל.
הם זועמות עליו, מכיוון שהוא מעולם לא סיפר לאף אחד מהם שהוא יוצא עם שניהם.
לפני שהוא יכול להגיד משהו, מאיה מזהה אותו ותוקפת אותו, ונעצרת על ידי סיימון ואיזבל.
מאיה מסבירה שקייל הוא זה שהפך אותה לאשת זאב.
יום לאחר מכן, סיימון מקבל הודעה לפיה מישהו מחזיק את חברתו כבת ערובה, סיימון נדרש ללכת לכתובת מסוימת לצורך משא ומתן.
סיימון מתקשר לקליירי, איזבל ומאיה, ומגלה שאף אחת מהן לא נחטף סיימון משער שזה מתיחה, מאוחר יותר הוא מגלה שהמתקשר התכוון למעשה למורין, שהתיימרה להיות חברתו של סיימון בהופעות.
מורין נהרגת כשסיימון לא מצליח להציל אותה.
לאחר מכן, קליירי הולכת לכנסיית טלטו ונלחמת בשד הידרה בעזרת איזבל.
מאוחר יותר, ג'ייס וקליירי חולקים רגע אינטימי באחד מהחדרים הפנויים במכון.
כשהם מתחילים להתמזמז, ג'ייס פוצע את קליירי עם סכין.
ג'ייס נשבר ומודה שיש לו סיוטים וזו הייתה הסיבה שהוא התחמק מקלירי.
לאחר מכן קליירי מציעה לקחת אותו לעיר העצמות כדי לקבל עזרה מהאחים השתקנים.
האחים השתקנים מסבירים שהסיוטים נובעים מפגיעותו להשפעת שדים, לאחר שג'ייס חזר לתחייה על ידי המלאך רזיאל.
לכל ציידי הצללים נערך טקס כתינוקות שנועד להגן עליהם מהשפעה כזו, ג'ייס שנולד מחדש עדיין פגיע, האחים מחליטים לבצע את הטקס למחרת, בלילה ג'ייס נשאר בעיר העצמות, מקס מופיע בחלומו של ג'ייס ואומר שהחלומות אומרים שג'ייס בעצם בקליירי.
ג'ייס חותך את זרועותיו לאחר שמקס משכנע את ג'ייס שהוא יהרוג את החלק הרקוב שבו.
עם הדם שלו, מקס, שהוא בעצם השד לילית, מצייר רונה על חזהו שמכניסה אותו להשפעתה של לילית.
ג'וסלין ולוק, אשר כעת מאורסים, עורכים מסיבת אירוסין.
קליירי נעלמת לאחר שנחטפה על ידי ג'ייס ולא יודע עליה עדיין.
הוא שיקר לקליירי וסיפר לה שהאחים שחררו אותו.
ג'ייס מספר לקליירי על רונה שקושרת אותם זה לזה לנצח ומבקש ממנה לצייר אותה, קלייר מסכימה והוא מתחיל לצייר רונה, אבל קליירי מגלה מאוחר מדי שזה לא הרונה שעליו הוא סיפר לה, היא מתחילה לאבד את הכרתה וג'ייס תופס אותה ולוקח אותה משם.
גם סיימון נעלם מהמסיבה, הוא מובל מהמסיבה על ידי מורין, שנהפכה לערפדה, ונלקח ללילית, היא מסבירה שהיא צריכה אותו כדי להחזיר את סבסטיאן מהמתים.
כשהוא אומר לה שהוא לא יכול להחזיר את המתים לחיים, היא אומרת לו שהיה לו את הכוח הזה מאז שהפך לשוכן אור יום.
כדי לשכנע אותו להחיות את סבסטיאן, היא החזיקה את ג'ייס והורתה לו לחטוף את קליירי.
ג'ייס מביא את קליירי ללילית, והיא מצווה עליו להרוג את קליירי אם סיימון לא יקים לתחייה את סבסטיאן.
סיימון נושך באי רצון את סבסטיאן ומנקז קצת מדמו.
איזבל, אלק, מאיה וג'ורדן עוקבים אחרי סיימון לכתובת שמצאו בארנקו.
כשהם מגיעים לבניין, במקום למצוא את סיימון, הם מוצאים את המקום שבו השתמשה לילית כגן הילדים שלה, כל הילדים מתים.
ולכל אחת מהן היו ידיים עם טפרים ועיניים שחורות, כמו זה שקליירי ואמה ראו בבית החולים.
התינוקות היו התוצאה של ניסויים של לילית שבהם ניסתה לגרום לילדים חצי שדים כמו סבסטיאן.
בזמן שהיא עוברת בחדר, איזבל מגלה אם של אחד התינוקות, וזו מסבירה להם מה קרה.
בינתיים, קליירי מרמה את ג'ייס באומרה שהיא לא רוצה לצפות בזה והוא מחבק אותה.
לאחר מכן היא תופסת את הסכין של ג'ייס וחותכת את הרונה שבה משתמשת לילית כדי להחזיק אותו על חזהו, מה שגורם לג'ייס להשתחרר משליטתה של לילית.
ג'ייס אומר לקלירי לברוח ומאמין שכך עשתה, אבל אז לילית מגלה שקליירי נשארה ומתחילה לענות אותה בשוט.
ג'ייס אומר ללילית שהוא יעשה מה שהיא רוצה אם היא תיתן לקליירי ללכת, אבל לילית ממשיכה לענות את קליירי.
בפעם השלישית שהיא הולכת להכות את קליירי, סיימון הורג את לילית בכך שהוא מטיל את עצמו בין לילית לקלירי, ואות קין מופעל.
המסדר מופיע בזירה, ואיזבל יורדת למטה כדי לספר להם את הסיפור של מה שקרה, בזמן שג'ייס מחכה להם למעלה.
ג'ייס מתבייש במעשיו למרות שלא היה לו שליטה על עצמו.
קליירי אומרת לו שהיא אוהבת אותו ולא משנה מה יקרה והשניים חולקים נשיקה.
לאחר מכן היא יורדת ללובי לפגוש את אמה, לוק, סיימון, מאיה, אלק, מגנוס ואיזבל, ומבטיחה לחזור בעוד חמש דקות.
הספר מסתיים בריפוי הרונה של ג'ייס, ושמיעת קולו של סבסטיאן בראשו, וכשסבסטיאן שולט כעת בג'ייס, ג'ייס נאלץ לסיים את טקס ההתעוררות על סבסטיאן, שכעת חי לגמרי.
ה- Manila Bulletin נתן לספר ביקורת מעורבת, וכתב ש"כשהיא מתחילה לספר על של סיימון זה בגרסה הכי חלשה שלו".
Common Sense Media העניק לספר ארבעה כוכבים.
עיר של נשמות האבודות הוא הספר החמישי בסדרת בני הנפילים מאת קסנדרה קלייר.
הספר יצא ב-8 במאי 2012, ואחריו יצא הספר השישי והאחרון בסדרה, עיר של אש שמימית ב-2014.
הספר תורגם לעברית על ידי ענבל שגיב-נקדימון ויצא לאור בהוצאת גרף ב-2016.
חלקים מהספר הוטמעו בסדרה ציידי הצללים.
הספר נפתח עם חזרתו של סיימון הביתה, שם הוא מגלה שיש הרבה סמלים דתיים המונעים ממנו את הכניסה לבית, אמו נעלה את הבית וטענה שהוא רצח את סיימון "אמיתי".
בהמשך הוא שומע מקליירי שג'ייס נעדר ואינו ניתן לאיתור.
קליירי ושאר חברי הקבוצה משיגים את תמיכת מלכת הפיות, אך בתמורה הם צריכים להשיג ולמסור לה שתי טבעות ממלאכת פיות שיאפשרו לעונדי הטבעת קשר טלפתי.
נואשת, קליירי מסכימה לתנאים ותוך כדי חיפוש אחר הטבעות בספריית צייד צללים, היא מגלה את ג'ייס נכנס לספרייה ומדבר בצורה ידידותית עם סבסטיאן מה שמבלבל את קליירי שחשבה שסבטיאן חטף אותו.
באותו לילה קליירי מתעוררת ומוצאת את ג'ייס שוכב איתה במיטה, ומבקש ממנה לבוא איתו.
זמן קצר לאחר מכן, סבסטיאן נכנס לחדר, לאחר דקה ג'וסלין (אמה של קליירי) מגלה אותו, ומעירה אותו לוק וביחד הם תוקפים אותו.
לאחר שסבסטיאן דוקר את לוק בגב השניים עוזבים, אבל מבטיחים לחזור בשביל קליירי.
בסופו של דבר היא מחליטה להצטרף לשניהם כמרגלת תוך כדי שימוש בטבעות הפיות כדי לתקשר עם סיימון.
בינתיים, סיימון וחבריו מזמנים את רזיאל, שנותן לסיימון חרב שמיימית בשם תהילה אבל במחיר האות קין של סיימון, החרב מסוגלת לחסל רק את הרוע שבבן אדם.
בהמשך טבעת הפיות של קלירי נעלמת והיא מגלה אותו אצל סבסטיאן, היא מצליחה להזהיר את סיימון על רוב התוכנית של סבסטיאן ואומרת לו להגיע לבארן, אבל נתפסת באמצע הדרך על ידי סבסטיאן ונאלצת להרוס את טבעת הפיות.
ג'ייס נשרף, מה שגורם לאחרים להאמין שהוא מת.
סבסטיאן נמלט מהקרב, ורוב ציידי הצללים האפלים שלו מתים.
ג'ייס מתגלה כחי ונלקח חזרה לבית חולים של המכון.
כשסוף סוף מותר לקליירי לבקר את ג'ייס, היא לומדת שהדקירה שלו מ"תהילה" מילאה אותו ב"אש שמימית", שתשרוף כל דבר שהוא נוגע בו בכל פעם שהוא מקבל פרץ אדרנלין.
בסוף הספר מגנוס נפרד מאלק מכיוון שאלק דן עם קמיל על דרך לשלול את אלמוותו של מגנוס, נסער, אלק יוצא להרוג את קמיל אך מגלה את מורין, שמספרת לו שהיא הרגה את קמיל כדי להשיג מנהיגות על שבט הערפדים.
"עיר שלמה" הוא שיר שהוקלט על ידי הזמרת-יוצרת הישראלית דנה אינטרנשיונל.
הוא יצא לאור ב-16 ביולי 2013, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום.
הוא נכתב על ידי ארז ברזוליק והולחן והופק על ידי איתי זילברשטין ומאיר עמר.
השיר זכה להצלחה בארץ ועשה את הכניסה הגבוהה ביותר במדיה פורסט.
השיר נכתב על ידי ארז ברזוליק והולחן והופק על ידי איתי זילברשטין ומאיר עמר.
בביקורת של יוסי חרסונסקי במסגרתה העניק לשיר שלושה וחצי כוכבי זהב, נאמר: "What's new אינטרנשיונל?
אני מוכן להיות איתה במאבקה הצודק לאהבה, אבל הקצב והשיר הזה לא ממש סוחפים אותי להמתין איתה ליד הפסיכולוג.
האמת – אין כאן ביטוי לבעיות נפש.
דאנס נחמד, קליל-קליט, מזיז, מחויך, מסוג האסקפיסטים שאולי ישפרו מצב רוח לשלוש דקות, יכנסו לכמה רשימות די-ג'ייז בקיץ הזה, וככל הנראה יתאיידו בקיץ הבא".
בריאיון של אינטרנשיונל עם מאקו שפורסם בספטמבר 2021, הצהירה: "משבר גיל הארבעים של זמרות פופ זה החורבן האמיתי...
פתאום את בת 40, הפוסטרים והתמונות עם יותר ויותר ריטושים.
הגוף הופך לכבד יותר והתנועות לקלילות פחות.
אם חצית את גיל ארבעים, קצת פתטי לשיר על מועדונים וריקודים ומועבט.
עבור המון זמרות בעולם זה השלב של היאללה ביי, והן עוברות להזדקן באפלה.
את השיר הזה, עם השורה "תנו לי שם של פסיכולוג", עשינו כי זו באמת הייתה התחושה שלי.
לצערי לא קיבלתי עד היום שם של פסיכולוג טוב".
"עיר שלמה" זכה להצלחה בישראל ועשה את הכניסה הגבוהה ביותר במדיה פורסט.
הוא דורג במצעדים של רדיו אמצע הדרך ורשת ג'.
ב-7 ביוני 2013 הופיעה אינטרנשיונל במסיבת גאווה של ליין ה-FFF, המסיבה שלכבודה הוקלט הסינגל הקודם, "Loca".
שיר נוסף שהיא ביצעה היה "עיר שלמה".
ההופעה עם השיר צולמה ונערכה לווידאו קליפ.
זהו הקליפ הרשמי הראשון של אינטרנשיונל שצולם כהופעה על במה, בלי כמעט אף עריכה נלוות, ולא קליפ שצולם באולפן או בסט צילומים.
קליפ המילים הרשמי של "עיר שלמה" פורסם ב-17 ביולי 2013, בסמוך ליציאתו כסינגל.
אזורתאריך יציאהפורמטחברת תקליטיםמקורכלל העולם16 ביולי 2013הזרמת מוזיקה • הורדה דיגיטלית • תקליטורNMC
עיר של אש שמיימית הוא הספר השישי בסדרת בני הנפילים מאת קסנדרה קלייר.
הספר פורסם ב-27 במאי 2014. הספר עוקב שוב אחר הרפתקאותיה של ציידת הצללים המתבגרת, קליירי פריי, ובעלי בריתה בהתמודדות מול אחיה סבסטיאן מורגנשטרן ובעלי בריתו ציידי הצללים האפלים.
הספר מתחבר לסדרות מכשירי התופת ו- מיומנויות אפלות בכך שהגיבורות הראשיות שלהן, טסה גריי ואמה קראסטיירס, מופיעות כדמויות משנה ומחברות בין העולמות.
הספר תורגם לעברית על ידי דוד חנוך ויצא לאור בהוצאת גרף ב-2021. חלקים מהספר הוטמעו בסדרה ציידי הצללים.
ציידי צללים של מכון לוס אנג'לס מתכנסים כדי לדון בסכנה של צבא של ציידי הצללים האפלים כאשר הצבא, בראשות סבסטיאן מורגנשטרן, אורב למכון, הופך כמה ציידי צללים לאפלים וחוטף את מארק בלקתורן, ומשאיר את חמשת אחיו למחצה של מארק ואמה קארסטיירס לברוח לאליקנטה.
מריס לייטווד מודיעה למכון בניו יורק שמתקיימת ישיבת חירום באליקנטה כדי לדון במתקפה על חמישה מכונים ברחבי העולם.
קליירי פריי עוזבת בחוסר רצון את סיימון לואיס כדי שיישמר על ידי מאיה רוברטס וג'ורדן קייל למען ביטחונו.
אף על פי כן, סיימון נחטף על ידי מורין בראון ועוזריה בכדי להתחתן איתו, רפאל סנטיאגו משחרר אותו ועוזר לו להגיע לאליקנטה.
באליקנטה, קליירי בוחרת לקבל את מורשת ה"מורגנשטרן" שלה היא לוקחת את החרב "אוספורוס" לחרבה האישי, החרב היא התאומה של הפאספרוס החרב של סבסטיאן.